148. ‘n Vrou vir alle tye. | Bodemklippe
← 147. Verhewe, uitnemend en soveel meer.
149. Vrygemaak om te bid. →
Posted in Afrikaans - Christen,Bybelstudie,Uncategorized	| Tagged rassehaat,vrou,vroue is vry SIEMENS Απορροφητήρες Νησίδες - Media Markt
Αριθμός προϊόντος: 1218647 OB-dwaalspoor mors tyd, geld | Netwerk24
OB-dwaalspoor mors tyd, geld
Deur Roelof Botha 12 Julie 2019 00:00
Suid-Afrika se openbare beskermer (OB), adv. Busisiwe Mkhwebane, verf haar stadig maar seker in ’n hoek.
’n Mens kan maar net wonder hoeveel keer die OB in die land se howe pak slae gaan kry voordat sy die eerbare weg volg en bedank. Haar grootste verleentheid tot nou toe was die bevinding van die hooggeregshof in Pretoria in 2017 dat haar aanbeveling rakende die wysiging van die Reserwebank se konstitusionele mandaat irrasioneel is en tersyde gestel moet word.
Haar nuutste kleitrappery is ’n verslag waarin sy die ondersoekeenheid van die Inkomstediens (SAID) as onregmatig beskou. Volgens regskenners is die werksaamhede van dié eenheid geensins in stryd met die Wet op Nasionale Strategiese Intelligensie nie.
Die arrogansie van die OB se opdrag aan pres. Cyril Ramaphosa om binne 30 dae tugstappe te doen teen Pravin Gordhan (destyds kommissaris van die SAID) is verstommend, aangesien bykans elke fiskale owerheid ter wêreld oor ’n soortgelyke ondersoekeenheid beskik wat inligting oor die nakoming van belastingwetgewing inwin.
Die OB se noue bande met die Zuma-gesinde faksie in die ANC is welbekend en is weerspieël in haar destydse gevryery na die Guptas se TV-stasie.
Die OB se noue bande met die Zuma-gesinde faksie in die ANC is welbekend en is weerspieël in haar destydse gevryery na die Guptas se TV-stasie (ANN7) en die swak ondersoek wat oor die Vrede-suiwelprojek gedoen is.
Ongelukkig het die debat rondom die OB se oënskynlike partydigheid en onbevoegdheid tot nou toe die belangrikste tekortkoming van haar kantoor se werksaamhede misgekyk: dat veel ernstiger bedreigings geïgnoreer word.
Dit skreeu ten hemele dat die OB se kantoor skynbaar onbewus is van aangeleenthede soos die gemors by die staatsbeheerde onderneming PetroSA, wat in een jaar ’n rekordbedrag van R14,5 miljard verloor het. Dit is 29 000 keer meer as die indirekte skenking van Bosasa aan Ramaphosa tydens sy ANC-leierskapverkiesingsveldtog. Die PetroSA-verlies kon vir die oprigting van sowat 150 000 laekostehuise aangewend geword het (behoorlike huisvesting vir meer as 500 000 arm mense).
Verder het die ouditeur-generaal bevind die meeste van die land se munisipaliteite is deurspek van korrupsie, bedrog en die wanbesteding van geld, wat onder meer tot onvoldoende instandhouding van infrastruktuur gelei het. In die geval van paaie het al hoe meer slaggate in dele van die land voorgekom, wat tot ongelukke en ernstige beserings gelei het.
Die OB beskerm nie die land se burgers teen sulke wandade nie, maar vind die tyd om ’n uiters bekwame minister wat as die nommer-een-vyand van die Zuma-faksie beskou word, van onbenullighede aan te kla.
Die kontras tussen die huidige OB en haar voorganger is net so skerp soos tussen Ramaphosa en sy voorganger, die nommereen-staatskaper Zuma.
Meer oor: Busisiwe Mkhwebane | Geldnood | Ob-Dwaalspoor